《赋得边马有归心》
明代·林大春

血汗洒金微，丹心恋玉畿。主恩深国士，客阵仗天威。

敢谓河精出，真乘星将飞。赤松闻庙略，白羽识兵机。

夜夜胡笳发，年年塞草肥。杀身那足论，愿裹伏波归。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。